Miguel Indurain

Miguel Indurain Larraia (Atarrabia, Nafarroa Garaia, 1964ko uztailaren 16a) txirrindulari profesional ohia da, historiako kirolari onenetakoa. Frantziako Tourra bost urtean irabazi zuen (1991tik 1995era), eta Italiako Giroa, bitan (1992 eta 1993). 1992an kiroletako Asturiasko Printzea saria eman zioten.

 Kirol ibilbidea 
Zortzi urtean C.C.Villavés amateur taldean aritu eta gero, 1984an egin zen txirrindulari profesional, Reynolds taldearekin kontratua izenpetutakoan.

1985ean lehen aldiz Frantziako Tourrean parte hartu zuen, eta Espainiako Vueltan elastiko horia jantzi zuen lau egunez.

Hurrengo urteetan, Frantziako Tourrean bere taldekide Pedro Delgado, 1988ko irabazlea, laguntzen aritu zen. 1989an Paris-Niza irabazi duen lehen euskal txirrindularia izan zen eta Tourreko lehen etapa garaipena lortu zuen.

Bere lehen Frantziako Tourra 1991n irabazi zuen, erlojupeko bi etapa garaipen lortu ondoren. Aurretik Espainiako Vueltan bigarren postua lortu zuen. 1992an etapakako bi bira handiak, Frantziako Tourra eta Italiako Giroa, irabazi zituen: Italiako Giroa irabazten zuen lehen euskal hiritarra izan zen. Gauza bera lortu zuen 1993an.

1994an Tourra irabazi zuen laugarren aldiz jarraian, baina Italiako Giroan Eugeni Berzin errusiarrak garaitu zuen. Urte bereko irailean Orduko Errekorra lortu zuen, Chris Boardmanek zuen aurrekoa gaindituz eta berria 53.040 km-an utzirik. Proba horretarako Espada izeneko bizikleta iraultzaile eta modernoa erabili zuen. Hala ere, hilabete geroago Tony Rominger suitzarrak marka hobetu zuen. 1995ean bere azken Frantziako Tourra (bosgarrena jarraian) eta munduko erlojupeko txapelketa irabazi zituen.

Bere azken denboraldian ez zuen bere nahi nagusia lortu, hots, seigarren Tourra irabaztea, hamaikagarren postuan geratu baitzen. Atlantako Joku Olinpikoetan erlojupeko proban urrezko domina lortu zuen. Haren azken lasterketa Espainiako Itzulia izan zen, baina Covadongako aintziretan helmuga zuen etapan erretiratu zen.

1997ko urtarrilaren 2an iragarri zuen txirrindularitzari agur esan behar ziola.

 Palmaresa 

Emaitzak lasterketa nagusietan
 Itzuli handiak 
 Itzuli handia  1984  1985  1986  1987  1988  1989  1990  1991  1992  1993  1994  1995  1996 Italiako Giroa — — — — — — — —1.1. 3. —— Frantziako Tourra —UTUT97.47.17.10.1.1.1.1.1.11. Espainiako Vuelta —84.92.UTUTUT7.2.————UT
 Beste itzuliak 
 Itzulia  1984  1985  1986  1987  1988  1989  1990  1991  1992  1993  1994  1995  1996 Paris-Niza — — —— 42. 1. 1.—3.—35. — —Tirreno-Adriatiko —— ————— 43. — — — — —Kataluniako Volta— ——— 1.— — 1. 1. 4.—— —Euskal Herriko Itzulia——22.———3.——54.———Romandiako Tourra———————— 2.15.35.——Dauphiné Libéré——————————— 1. 1.Suitzako Itzulia—————10.———————

 Klasikoak, txapelketak eta Olinpiar jokoak 
 Lasterketa1984 1985  1986  1987  1988  1989  1990  1991  1992  1993  1994  1995  1996Milan-San Remo — — — — — 43. — 124. 167. 123. 31. 132. 115.Amstel Gold Race— — — — — — 19. — — 72. — 31. 26.La Flèche Wallonne— — — — 40.7.4. 17. — — — — — Lieja-Bastogne-Lieja— — — — — 10. 12. 4. — 51. — — —Donostia Klasikoa— — — 28.6. 36.1. 14. — — 41.9. 12.28px Olinpiar Jokoak (errep.)UT X — X — X 26.28px Olinpiar Jokoak (erlojup.)XXX1.24px Munduko txapelketa (errep.)— — — 64. UT UT 12.3.6.2. —2. —24px  Munduko txapelketa (erlojup.)XXXXXXXXXX—1.—alt=|22x22px Espainiako errepideko txapelketa— — — — — —3. —1.2. — — —

—: Ez zuen parte hartuUT: Utzi, ez zuen amaituX: Ez zen jokatu

 Fundazioa 
1998an sortutako Fundación Miguel Induráin izeneko elkartearen ohorezko presidentea da. Nafarroako Gobernuak eta Espainiako Batzorde Olinpikoak bultzatua da, eta helburu nagusitzat probintziako goi-mailako kirolariak sustatzea du.

 Iruditegia 

 Erreferentziak 

 Kanpo estekak 
  Miguel Indurainen web pertsonala
  Miguel Indurain fundazioa
   Indurainen kirol lorpenen zerrenda osoa


Kategoria:Frantziako Tourraren irabazleak
Kategoria:Italiako Giroaren irabazleak
Kategoria:Olinpiar Jokoetako dominadunak txirrindularitzan
Kategoria:Nafarroa Garaiko txirrindulariak
Kategoria:Atarrabiarrak
Kategoria:Kiroletako Asturiasko Printzesa saridunak
Kategoria:Donostia Klasikoko irabazleak
Kategoria:Txirrindulari ohiak
Kategoria:Italiako Giroko etapa irabazleak
Kategoria:1996ko Udako Olinpiar Jokoetako dominadunak
Kategoria:1996ko Udako Olinpiar Jokoetako txirrindulariak
Kategoria:1984ko Udako Olinpiar Jokoetako txirrindulariak